Udbud af rengøring – offentlige toiletter

Læsø Kommune

31. marts 2023

Indhold

[1 Udbuddets omfang 2](#_Toc130450157)

[2 Betingelser 2](#_Toc130450158)

[2.1 Bestemmelser om udbud og tilbud 2](#_Toc130450159)

[2.2 Tidsplan for gennemførelse af udbuddet 2](#_Toc130450160)

[2.3 Tildeling 2](#_Toc130450161)

[2.5 Tilbudsfasen 2](#_Toc130450162)

[2.6 Tilbudsafgivelse 3](#_Toc130450163)

[2.9 Overdragelser 3](#_Toc130450164)

[2.10 Mangler 3](#_Toc130450165)

[Bilag 1, skema til afgivelse af tilbud 4](#_Toc130450166)

#

1 Udbuddets omfang
Udbuddet omfatter rengøring af fire offentlige toiletter placeret:

* Danzigmannvej 30A, 9940 Læsø
* Strandvejen 40, 9940 Læsø
* Kongevejen 24A, 9940 Læsø
* Strandvejen 10A, 9940 Læsø

**Opgaven omfatter: Deadline / periode**

Rengøring mandag, onsdag og fredag 1. maj – 20. oktober 2023 (begge dage inklusiv)

Rengøringen skal ske med størst mulig hensynstagen til toiletternes brugere.

Rengøringen sker ved benyttelse af leverandørens egne materialer.

Læsø Kommune leverer sæbe, toiletpapir og håndpapir.

Ansvars- og ulykkesforsikring for virksomheden og personalet, der benyttes til opgaven, påhviler leverandøren.

**Ordregiver er:**

Læsø Kommune

Teknisk Forvaltning

Doktorvejen 2

9940 Læsø

Att. teknisk chef Susanne Pagh

e-mail: Kommunen@laesoe.dk

# 2 Betingelser

## 2.1 Bestemmelser om udbud og tilbud

Arbejdet er udbudt i offentligt udbud på Læsø Kommunes hjemmeside.

## 2.2 Tidsplan for gennemførelse af udbuddet

Udbuddet foretages efter følgende tidsplan:

31. marts 2023 Offentliggørelse af udbud på Læsø Kommunes hjemmeside.

17. april 2023 Frist for tilbudsgivning udløber.

19. april 2023 Beslutning om valg af tjenesteyder forventes at være truffet, og resultatet meddeles tilbudsgiverne

1. maj 2023 Opstart. Se også pkt 1 for periode.

## 2.3 Tildeling

Ved bedømmelse af tilbuddene anvendes den tilbudte timepris og samlet pris for hele opgaven pr. dag.

## 2.5 Tilbudsfasen

Det forudsættes, at de bydende, inden tilbud afgives, har gjort sig bekendt med arbejdets omfang og forholdene på stederne for arbejdets udførelse.

Spørgsmål, der modtages senere end seks dage inden udløbet af tilbudsfristen, vil ikke blive besvaret.

Eventuelle spørgsmål stilles til:

Læsø Kommune, att: Susanne Pagh

e-mail: Kommunen@laesoe.dk

Læsø Kommune vil offentliggøre spørgsmål og tilhørende besvarelse til alle tilbudsgivere på Kommunens hjemmeside. Det vil ikke i besvarelsen af spørgsmålene fremgå, hvem der har stillet de pågældende spørgsmål.

Læsø Kommune forbeholder sig ret til at offentliggøre supplerende meddelelser i form af rettelsesblade, der erstatter eller supplerer dele af udbudsmaterialet, indtil 6 kalenderdage inden tilbudsfristens udløb. Interesserede tilbudsgivere skal derfor holde sig orienteret på hjemmesiden.

Supplerende meddelelser sendes også direkte til alle tilbudsgivere, som har meddelt deres interesse.

## 2.6 Tilbudsafgivelse

Tilbudsgiveren skal ved tilbudsafgivelsen udfylde tilbudslisten.

Organisationernes standardforbehold vil kunne tages i forbindelse med tilbudsgivningen. Alle øvrige forbehold accepteres ikke og vil medføre, at tilbuddet betragtes som værende ukonditionsmæssigt.

Tilbud skal sendes pr. mail til Kommunen@laesoe.dk senest

**Mandag den 17. april 2023 kl. 13.00.**

Der er tale om underhåndsbud, hvorfor tilbuddene ikke åbnes offentligt. Opgaven tildeles den bydende, der giver den økonomisk mest optimale pris.

## 2.9 Overdragelser

Aftalen må ikke hverken helt eller delvist overdrages til tredjemand uden ordregivers forudgående skriftlige godkendelse i hvert enkelt tilfælde.

## 2.10 Mangler

Såfremt en af parterne ikke overholder sine forpligtigelser, er der tale om en mangel. Manglende overholdelse af forpligtigelser kan medføre erstatningsansvar og opsigelse af kontrakten. Væsentlige mangler berettiger til at ophæve kontrakten uden varsel.

Ved væsentlige mangler forstås bl.a.:

* Når man har tilsidesat sine forpligtigelser gentagne gange
* misbrug af indsamlede data
* brud på tavshedspligten

# Bilag 1, skema til afgivelse af tilbud

|  |  |  |
| --- | --- | --- |
| **Opgave** | **Tid** | **Kr.** |
| Tid pr toilet |  |  |
| Transport tid i alt |  |  |
| Samlet tid pr. dag |  |  |
| Fast timesats for opgaverne |  |  |
| Samlet pris for hele opgaven pr. dag |  |  |
|  |  |  |
| Firma: |
| Dato: |